20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 681 της 4/9 Οκτ. 1975 (ΦΕΚ Α΄ 220) Περί συστάσεως Τακτικών Οργανικών θέσεων Διοικητικών Υπαλλήλων παρά τη Πλοηγική Υπηρεσία του Υπουργείου Εμπορικής Ναυτιλίας. Έχοντες υπ’ όψει: 1.Τας διατάξεις:α)Των εδαφ. δ΄ και ε΄ της παρ. 1 του άρθρ. 13 του Ν.Δ. 856/1971 «περί οργανώσεως του Υπουργείου Εμπορικής Ναυτιλίας και ρυθμίσεως θεμάτων εποπτείας των υπ’ αυτό υπαγομένων Ν.Π.Δ.Δ.» (ΦΕΚ 57 Α΄/1971), β)Των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την σύμφωνον γνώμην του Συμβουλίου Πλοηγικής Υπηρεσίας, ληφθείσαν κατά την υπ’ αριθ. 1364/2.6.75 συνεδρίασιν αυτού. 3.Την υπ’ αριθ. 628/18.8.75 γνωμοδότησιν του Συμβουλίου της Επικρατείας, προτάσει των Ημετέρων Υπουργών Συντονισμού και Προγραμματισμού, Προεδρίας Κυβερνήσεως, Οικονομικών και Εμπορικής Ναυτιλίας, απεφασίσαμεν και διατάσσομεν: Σύστασις θέσεων Άρθρ.1.-1.Συνιστάται παρά τη Πλοηγική Υπηρεσία του Υπουργείου Εμπορικής Ναυτιλίας Κλάδος Α1 Διοικητικός-Λογιστικός, διαρθρούμενος ως ακολούθως: Κλάδος Α1 Διοικητικός-Λογιστικός: Μία θέσις επί βαθμώ 3ω-2ω. Μία θέσις επί βαθμώ 5ω-4ω. 2 θέσεις επί βαθμοίς 8ω-6ω. 2.Ως τυπικόν προσόν δια τον εισαγωγικόν βαθμόν του ανωτέρω συνιστωμένου κλάδου Α1 ΔιοκητικούΛογιστικού ορίζεται πτυχίον οιουδήποτε τμήματος της Νομικής Σχολής ημεδαπού Πανεπιστημίου ή της Σχολής Νομικών και Οικονομικών Επιστημών του Πανεπιστημίου Θεσσαλονίκης ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή της Ανωτάτης Βιομηχανικής Σχολής ή ισότιμον πτυχίον Σχολής της Αλλοδαπής. 3.Οι εκ των κατά την δημοσίευσιν του παρόντος υπηρετούντες μόνιμοι Διοικητικοί Υπάλληλοι Β΄ Κατηγορίας του Τμήματος Πλοηγικής Υπηρεσίας, οι κεκτημένοι τα προσόντα των δια του παρόντος συνιστωμένων θέσεων Α΄ Κατηγορίας μετατάσσονται τη αιτήσει των εις τας δι’ αυτού συνιστωμένας θέσεις Α΄ Κατηγορίας. Η τοιαύτη μετάταξις ενεργείται κατόπιν δοκιμασίας ενεργουμένης, κατά τας κειμένας διατάξεις. Αναδιάρθρωσις υφισταμένων θέσεων Άρθρ.2.-1.Αι υφιστάμεναι θέσεις του συσταθέντος, δια της υπ’ αριθ. 42810/71/6.5.71 αποφάσεως των Υπουργών Αναπληρωτού Προεδρίας Κυβερνήσεως και Εμπορικής Ναυτιλίας (ΦΕΚ Β΄ 689/1971) (ανωτ. αριθ. 16) κοινού κλάδου Β4 Διοικητικού της Πλοηγικής Υπηρεσίας του Υπουργείου Εμπορικής Ναυτιλίας, αι προβλεπόμεναι υπό των άρθρ. 5 και 6 του Β.Δ. 694/1970, μειούνται κατά μίαν και διαρθρούνται ως έπεται: Κλάδος Β4 Διοικητικός: Μία θέσις επί βαθμώ 4ω. Μία θέσις επί βαθμώ 5ω. 6 θέσεις επί βαθμοίς 10ω-6ω. 2.Ως τυπικόν προσόν δια τον εισαγωγικόν βαθμόν του ανωτέρω κλάδου Β4 Διοικητικού, ορίζεται Απολυτήριον Γυμνασίου ή ισοτίμου Σχολής Μέσης Εκπαιδεύσεως ημεδαπής ή αλλοδαπής. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 